
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/921/21.05.2003





AVIZ

asupra propunerii legislative pentru modificarea şi completarea Legii nr.65/1995 (republicată) privind procedura reorganizării judiciare şi a falimentului


În conformitate cu prevederile art.89 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă pentru modificarea şi completarea Legii nr.65/1995 (republicată) privind procedura reorganizării judiciare şi a falimentului, trimis cu adresa nr.93 din 17 martie 2003.


Potrivit prevederilor art. 60 din Regulamentul Camerei Deputaţilor, membrii Comisiei au examinat propunerea legislativă în şedinţa din 21 mai 2003.

În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi respingerea  propunerii legislative pentru modificarea şi completarea Legii nr.65/1995 (republicată) privind procedura reorganizării judiciare şi a falimentului deoarece textul acesteea nu este în concordanţă cu optica Legii nr. 64/1995 privind procedura reorganizării judiciare şi a falimentului, cu modificările şi completările ulterioare, iar în  practica internaţională în materie nu se foloseşte o  asemenea modalitate de desemnare a lichidatorilor în cadrul procedurilor de faliment.

                  PREŞEDINTE,


     Dan Radu Ruşanu 

         SECRETAR,






           Iuliu Vida

                                                                                                          Consilier parlamentar,

                                                                                                                          Doina Leonte

